Babelscape/SREDFM huggingface dataset:
Σομπέκ

Γιος της αρχαίας θεάς της σοφίας Νηίθ ο κροκόδειλος θεός Σομπέκ, στα ελληνικά Σούχος, ήταν περισσότερο δημοφιλής στη νεκρόπολη της Αρσινόης, εξ ου και ο τίτλος του Κύριος του Φαγιούμ. Ήταν θεός της γονιμότητας στο αιγυπτιακό πάνθεο, είτε αυτή αφορούσε τη δύναμη της ανθρώπινης αναπαραγωγής είτε τα γεννήματα της γης. Καθώς μάλιστα η ευφορία της γης εξαρτάτο άμεσα από τις πλημμύρες του Νείλου που έβριθε κροκοδείλων. Στην εποχή του Μέσου Βασιλείου ήταν ο θεός προστάτης των Φαραώ. Όταν οι Φαραώ της 12ης δυναστείας άρχισαν να κτίζουν στο Φαγιούμ, ευνόησαν τη λατρεία του, πρακτική που συνεχίστηκε και στη 13η δυναστεία και πολλοί ελάμβαναν τον τίτλο "Σομπέκ χοτέπ", που σημαίνει ο Σομπέκ είναι ελεήμων ή πρόσθεταν το όνομά του στο δικό τους όπως η "Σομπέκ νεφέρου" ή Νεφρουσομπέκ.

Από τον Νείλο εξαρτάτο η επιτυχία του εμπορίου, όπως και η αλιεία, γεγονός που συνδέει τον Σομπέκ με τα ύδατα, αν και φαίνεται πως ήταν τετράπτυχη θεότητα. Συνδεόταν με τον πύρινο Ρα, τον αέρινο Σου, τον χθόνιο Γκεμπ και τον υδάτινο Όσιρι. Αναπαρίσταται ενίοτε να φέρει ηλιακό δίσκο και κέρατα όμοια με εκείνα του Άμμωνα Ρα και στη θρησκευτική ιστορία της αρχαίας Αιγύπτου είναι επίσης γνωστός ως Σεμπέκ, Σεμπέκ-Ρα, Σομπκ, Σόμπκι και Σοκνόπαις (ελλ.). 

left|thumb|200 px|Σομπέκ (Ναός του Κομ Όμπο)
Στην αιγυπτιακή βίβλο των νεκρών υπονοείται ότι η εγγύτητα του Σομπέκ προς τον Ώρο είναι δυνατόν να ανιχνευθεί στη συμμετοχή του θεού στη γέννηση του Ώρου, καθώς ήταν εκείνος που κάλεσε την Ίσιδα και την Νέφθυ να βοηθήσουν στην προστασία του νεκρού. Ήταν ο θεός που αναδυόταν από τα σκοτεινά ύδατα και σε ορισμένες σέκτες θεωρείτο ο δημιουργός του κόσμου. Κέντρο της λατρείας του κατά την αρχαιότητα ήταν ο μοναδικός στο είδος του δίδυμος Ναός του Κομ Όμπο, περίπου 45 χλμ Βόρεια του Ασσουάν, χωρισμένος σε δύο όμοια ιερά αφιερωμένα στον Σομπέκ και τον πολεμικό θεό Οράς. Η ιερή λίμνη του ναού του Σομπέκ στο Φαγιούμ φαίνεται πως ήταν η κατοικία μεγάλου αριθμού κροκοδείλων. Ο Στράβων αναφέρει ότι έφεραν κοσμήματα και τρέφονταν από τους ιερείς του ναού. Μετά τον θάνατό τους μομμιοποιούνταν και θάβονταν προς τιμήν του Σομπέκ.
Η παρουσία του στα "Κείμενα των Πυραμίδων" και την Αιγυπτιακή Βίβλο των Νεκρών υποδεικνύει ότι ήταν αρχαία θεότητα, η λατρεία της οποίας διήρκεσε έως τους ρωμαϊκούς χρόνους.
Ορφέας Αιγάλεω

Ο Ορφέας Αιγάλεω είναι ποδοσφαιρικός σύλλογος με έδρα το Αιγάλεω και επίσημο έτος ίδρυσης το 1928. Ανήκει στη δύναμη της Ε.Π.Σ. Αθηνών και λαμβάνει μέρος στις διοργανώσεις της. Οι εντός έδρας αγώνες του διεξάγονται στο Δημοτικό Αθλητικό Κέντρο Αιγάλεω «Εύα Χριστοδούλου», ενώ παλαιότερα έδρευε στο Δημοτικό Γήπεδο Αιγάλεω «Σταύρος Μαυροθαλασσίτης». 

Την τρέχουσα αγωνιστική περίοδο (2019-20) αγωνίζεται στο πρωτάθλημα 2ου ομίλου Β΄ κατηγορίας Ε.Π.Σ. Αθηνών. Υψηλότερη διάκριση του συλλόγου είναι η παρουσία του στο πρωτάθλημα (4 συμμετοχές) της Β΄ Εθνικής κατηγορίας.
Χιούμπερτ Ίνγκραμ

Ο Χιούμπερτ Ίνγκραμ ("Hubert Alexander Ingraham", 1947-) είναι πολιτικός, που χρημάτισε πρωθυπουργός στα νησιά Μπαχάμες από το 2007 ως το 2012. 

Γεννήθηκε στις 4 Αυγούστου 1947. Μέλος του Ελεύθερου Εθνικού Κινήματος (FNM), σήμερα είναι πρόεδρος του εν λόγω κόμματος. Υπήρξε ξανά πρωθυπουργός, την περίοδο 1992 - 2002. Την περίοδο 2002-2007 ήταν Αρχηγός της Αντιπολίτευσης. Στις εκλογές που διενεργήθηκαν στις 2 Μαΐου 2007, το κόμμα του Ίνγκραμ πέτυχε μεγάλη νίκη και δύο ημέρες μετά τις εκλογές ο ίδιος ορκίστηκε νέος πρωθυπουργός, διαδεχόμενος τον Πέρι Κρίστι.

Έπειτα από τη διεξαγωγή των εκλογών τον Μάιο του 2012, ο Ίνγκραχαμ ηττήθηκε, παραιτήθηκε από πρωθυπουργός αλλά και από την προεδρία του κόμματός του.ref>Krystel Rolle, "Ingraham resigns" , "The Nassau Guardian", 8 Μαΐου 2012.</ref> Νέος πρωθυπουργός έγινε ξανά ο Πέρι Κρίστι.
Ρεκρεατίβο δε Ουέλβα

Η Ρεκρεατίβο δε Ουέλβα (ισπανικά: "Real Club Recreativo de Huelva", ισπανική : [reˈal ˈkluβ rekɾeaˈtiβo ðe ˈwelβa]) είναι αθλητικός σύλλογος της Ισπανίας στην πόλη Ουέλβα της Ανδαλουσίας.

Ιδρύθηκε στις 23 Δεκεμβρίου 1889 ως "Huelva Recreation Club" (Σύλλογος αναψυχής Ουέλβας). Είναι ο αρχαιότερος σύλλογος στην Ισπανία. Χρώματά της είναι το λευκό και το μπλε και έδρα της είναι το Εστάδιο Νουέβο Κολομπίνο, χωρητικότητας 19.800 θέσεων.
Βασίλης Τσιάρτας

Ο Βασίλης Τσιάρτας (Νάουσα, 12 Νοεμβρίου 1972) είναι Έλληνας παλαίμαχος διεθνής ποδοσφαιριστής, που αγωνιζόταν ως μεσοεπιθετικός. Θεωρείται ως ένας από τους μεγαλύτερους Έλληνες ποδοσφαιριστές όλων των εποχών.
Μιχάλης Παπαμαύρος

Ο Μιχάλης Παπαμαύρος (1890 - 1962) ήταν Έλληνας παιδαγωγός, από τους πρωτεργάτες για την ανασύσταση της εκπαίδευσης αμέσως μετά την απελευθέρωση. Γεννήθηκε στη Βολισσό Χίου και εργάστηκε επίσημα ως δάσκαλος έως το 1931, οπότε απολύθηκε λόγω πολιτικών φρονημάτων. Πήρε μέρος στην Εθνική Αντίσταση και συμμετείχε στην Κυβέρνηση του Βουνού.
Βιέλουν

To Βιέλουν (πολωνικά: "Wieluń", πολωνική προφορά: ˈvʲɛluɲ) είναι ένα χωριό της νοτιοανατολικής Πολωνίας.
Ευγένιος Αρανίτσης

Ο Ευγένιος Αρανίτσης (Κέρκυρα, 5 Οκτωβρίου 1955) είναι Έλληνας ποιητής, μυθιστοριογράφος και δοκιμιογράφος. Το 1986, σε συνεργασία με τον Οδυσσέα Ελύτη, εξέδωσαν το λεύκωμα "Το δωμάτιο με τις εικόνες". Η συλλογή "Σε ποιον ανήκει η Κέρκυρα" απέσπασε το κρατικό βραβείο λογοτεχνίας για το δοκίμιο. Από το 1978 μέχρι το 2014 αρθρογραφούσε στην εφημερίδα "Ελευθεροτυπία". Από τις αρχές της δεκαετίας του ’90 ασχολείται με τη σύνθεση ενός μεγάλων διαστάσεων ποιητικού έργου ("Μορφολογία"), του οποίου προδημοσιεύσεις έχουν εμφανιστεί κατά καιρούς σε λογοτεχνικά περιοδικά. Το 2007, το περιοδικό "Πόρφυρας" τού αφιέρωσε ένα ειδικό τεύχος. Την ίδια χρονιά, το μυθιστόρημά του "Λεπτομέρειες για το τέλος του κόσμου" κυκλοφόρησε στα γαλλικά από τις εκδόσεις Flammarion.
ΡΚΝ Εσπανιόλ

Η ΡΚΝ Εσπανιόλ (καταλανικά: "RCD Espanyol") είναι αθλητικός σύλλογος ο οποίος εδρεύει στη Βαρκελώνη της Ισπανίας.
Αιγάλεω

Το Αιγάλεω είναι αστική περιοχή και δήμος που βρίσκεται στον Δυτικό Τομέα του Λεκανοπεδίου Αττικής, στην Περιφέρειας Αττικής με πληθυσμό 69.946 κατοίκους σύμφωνα με την απογραφή του 2011. Ο ομώνυμος δήμος συνορεύει προς τα ανατολικά με το Δήμο Αθηναίων, βόρεια με τους δήμους Περιστερίου και Χαϊδαρίου, δυτικά με τους δήμους Νίκαιας - Αγίου Ιωάννου Ρέντη και Αγ. Βαρβάρας και νότια με το δήμο Μοσχάτου - Ταύρου. Μέχρι πριν από μερικά χρόνια το Αιγάλεω ήταν πρωτεύουσα της Δυτικής Αττικής με συνέπεια στην πόλη να εδρεύουν αρκετές δημόσιες υπηρεσίες (Πολεοδομία, Δασαρχείο κ.α.). Το ένα τέταρτο του δήμου είναι βιομηχανική περιοχή, ενώ το έδαφος του διασχίζουν πέντε μεγάλες οδικές αρτηρίες και συγκεκριμένα οι Λεωφόροι Κηφισσού, Αθηνών, Θηβών, Πέτρου Ράλλη και η Ιερά Οδός. Τα τελικά όρια του δήμου Αιγάλεω διαμορφώθηκαν με αλλεπάλληλες προσθήκες και εντάξεις νέων συνοικιών στην αρχική οικιστική μονάδα η οποία περιοριζόταν στο στενό όριο της κοινότητας που είχε δημιουργηθεί με Προεδρικό διάταγμα της 18 Ιανουαρίου του 1934. Το 1937 έγινε η πρώτη τροποποίηση των ορίων της κοινότητας που το 1943 αναβαπτίσθηκε σε Δήμο. Στα 1952 προστέθηκε η Ανατολική πλευρά του «"Μπαρουτάδικου"». Ακολούθησαν οι περιοχές της Οδού Κύπρου και του Ι.Ν. του Αγίου Κωνσταντίνου (1954), το λεγόμενο «"Κάτω Κτήμα Λιούμη"» (1955) και το «"Άνω Κτήμα Λιούμη"» μαζί με τα «"Νταμαράκια"», στα 1967.
Στάντιο Τζουζέπε Μεάτσα

Το Στάντιο Τζουζέπε Μεάτσα (ιταλικά: "Stadio Giuseppe Meazza"), είναι γήπεδο ποδοσφαίρου και βρίσκεται στο Μιλάνο της Ιταλίας. Είναι η έδρα της Μίλαν και της Ίντερ. Ιδιοκτησιακά ανήκει στο Δήμο του Μιλάνου.

Η ιδέα για την κατασκευή του ανήκει στον τότε πρόεδρο της Μίλαν Πιέρο Πιρέλι (Piero Pirelli) ο οποίος ήθελε ένα γήπεδο αποκλειστικά για ποδόσφαιρο. Βρίσκεται στην περιοχή του Μιλάνου "Σαν Σίρο" απ' όπου πήρε και το πρώτο του όνομα Στάντιο Σαν Σίρο (Stadio San Siro). Με τη δημιουργία του αποτέλεσε έδρα αποκλειστικά για τους Ροσονέρι (οι Νερατζούρι που προγενέστερα χρησιμοποιούσαν το αριστοκρατικό "Αρένα Τσίβικα" στο κέντρο της πόλης, μετακόμισαν εκεί το 1947).Στις 3 Μαρτίου του 1980 μετονομάστηκε προς τιμήν του Τζιουζέπε Μεάτσα, παλαιού ποδοσφαιριστή των δύο ομάδων του Μιλάνου καθώς και της εθνικής Ιταλίας.

Η έναρξη των εργασιών κατασκευής του έγινε το 1925 και εγκαινιάστηκε στις 19 Σεπτεμβρίου 1926 όταν μπροστά σε 35.000 θεατές η Ίντερ νίκησε την Μίλαν 6-3. Η πρώτη ανακαίνιση έγινε το 1939 όπου αυξήθηκαν και θέσεις των θεατών σε 65.000. Το 1956 γίνεται ανακαίνιση και προστίθενται δύο σειρές που αυξάνουν τους θεατές σε 150.000. Το 1985 μετά τα γεγονότα του "Χέιζελ" η χωρητικότητά του μειώνεται σε 90.000 για λόγους ασφαλείας. Το γήπεδο χρησιμοποιήθηκε για το Μουντιάλ του 1990 και ανακαινίστηκε για άλλη μια φορά πριν τους αγώνες. Προστέθηκαν επιπλέον θέσεις και αυξήθηκε η χωρητικότητα του. Ο αγωνιστικός χώρος έχει μήκος 105 μέτρα και πλάτος 68 μέτρα.
Ολιβιέ Μπεζανσενό

Ο Ολιβιέ Μπεζανσενό ("Olivier Besancenot", Λεβαλουά-Περρέ, 18 Απριλίου 1974) είναι Γάλλος αριστερός πολιτικός, ο οποίος ήταν υποψήφιος στις γαλλικές προεδρικές εκλογές του 2002 και του 2007 για την Επαναστατική Κομμουνιστική Λίγκα ("Ligue communiste révolutionnaire - LCR"), το γαλλικό τμήμα της Τετάρτης Διεθνούς. Το 2002 απέσπασε 1,2 εκατομμύρια ψήφους ή 4,25%, ενώ το 2007 πήρε 1,5 εκατομμύρα ψήφους ή 4,08%, ερχόμενος πέμπτος μετά τους Νικολά Σαρκοζί, Σεγκολέν Ρουαγιάλ, Φρανσουά Μπαϊρού και Ζαν-Μαρί Λεπέν, αλλά πρώτος μεταξύ των υποψηφίων στα αριστερά του Σοσιαλιστικού Κόμματος.

Ο Μπεζανσενό έχει σπουδάσει ιστορία και εργάζεται σαν ταχυδρόμος. 

Τα αιτήματα που πρόβαλλε η καμπάνια του το 2007 ήταν το δικαίωμα στην εργασία, η αύξηση της αγοραστικής δύναμης, το δικαίωμα στην κατοικία, την αύξηση του βασικού μισθού στα 1500 ευρώ καθαρά, την αύξηση όλων των μισθών κατά 300 ευρώ καθαρά, τη δήμευση των άδειων κατοικιών, την απαγόρευση όλων των απολύσεων, την εναντίωση σε όλες τις διακρίσεις. Το κεντρικό του σύνθημα ήταν "Οι ζωές μας αξίζουν περισσότερο από τα κέρδη τους" ("Nos vies valent plus que leur profit"). Υποστηρίζει την πολιτική ανεξαρτησία της αντικαπιταλιστικής αριστεράς από τους Σοσιαλιστές και είναι αντίθετος στη συμμετοχή σε κεντροαριστερές κυβερνήσεις. Στο δεύτερο γύρο των εκλογών του 2007 υποστήριξε την καταψήφιση του υποψήφιου της Δεξιάς, Νικολά Σαρκοζί. Μετά την εκλογή του Σαρκοζί, o Μπεζανσενό και η Λίγκα προτείνουν τη δημιουργία ενός μετώπου όλων των κοινωνικών και δημοκρατικών δυνάμεων για να οργανωθεί η αντίσταση στην επικείμενη επίθεση του Σαρκοζί ενάντια στα κοινωνικά δικαιώματα και τους μετανάστες και στον αυταρχισμό του.
Βύρων Δάβος

Ο Βύρων Δάβος (1927) είναι Έλληνας ιστορικός, συγγραφέας και ποιητής. Γεννήθηκε στο Πελόπιο Ηλείας και εγκαταστάθηκε στην Αθήνα ως αξιωματικός του Πυροσβεστικού σώματος. Είναι μέλος της Εταιρείας Ελλήνων Λογοτεχνών και του Συνδέσμου Ελλήνων Λογοτεχνών. Η λογοτεχνική του ιδιότητα έχει αναγνωριστεί από το ΥΠΠΟ.
Γιάννης Πλούταρχος

Ο Γιάννης Πλούταρχος (πραγματικό όνομα: Ιωάννης Κακοσαίος) (Μαυρόγεια Βοιωτίας, 18 Δεκεμβρίου 1970) είναι Έλληνας λαϊκός τραγουδιστής. Του έχει αποδοθεί από τον κόσμο το χαρακτηριστικό "Το καλύτερο παιδί".
Σταμάτης Γονίδης

Ο Σταμάτης Γονίδης ("γενν." Κύθνος, 16 Σεπτεμβρίου 1957) είναι Έλληνας τραγουδιστής, συνθέτης και στιχουργός του λαϊκού τραγουδιού.
Τομάζι Κουλιμοετόκε Β΄

Ο Τομάζι Κουλιμοετόκε Β΄ ("Tomasi Kulimoetoke II") ήταν ο 50ός παραδοσιακός Βασιλιάς του Βαλίς (πολυνησιακά: Ουβέα). Γεννήθηκε στις 26 Ιουλίου 1918 και ενθρονίστηκε στις 12 Μαρτίου 1959. Το 1961 υπέγραψε σύμφωνο με τη Γαλλία και κατέστησε τη χώρα του υπερπόντιο έδαφος της Γαλλίας. Το 2005, ο Βασιλιάς λίγο έλειψε να απωλέσει το θρόνο του, μετά το θάνατο ενός πεζού σε τροχαίο που προκάλεσε ο εγγονός του Τομάζι, υπό την επήρεια αλκοόλ. Τότε, μεταρρυθμιστές επεχείρησαν να ανατρέψουν το Βασιλιά και να βάλουν στη θέση του το Sosefo Mautamakia , στέψη που ποτέ δεν έγινε εξαιτίας των ταραχών που επακολούθησαν. Η Γαλλία στήριξε το Βασιλιά, ο οποίος παρέμεινε. Ο εγγονός του παραδόθηκε στις γαλλικές αρχές. Ο Τομάζι παρέμεινε Βασιλιάς μέχρι το θάνατό του, στις 7 Μαΐου του 2007. Με βάση την παράδοση των νησιών, θεωρείται ταμπού να ακουστεί κάτι για θέμα διαδοχής του αποβιώσαντος, επί 6 μήνες. Ο διάδοχός του, Καπιλιέλε Φαουπάλα, ανήλθε στο θρόνο στις 25 Ιουλίου του 2008.
Αβιηνός

Αβιηνός είναι η εξελληνισμένη μορφή του ονόματος του Λατίνου συγγραφέα, ποιητή και μεταφραστή του 4ου αιώνα μ.Χ. Postumius Rufius Festus (qui et) Avien(i)us, με την οποία και είναι γνωστός.

Ο Αβιηνός γεννήθηκε στο Volsinii της Ετρουρίας από τη διακεκριμένη οικογένεια των Rufii Festi και ήταν εξαιρετικά μορφωμένος. Διορίσθηκε δύο φορές ύπατος (αν μία επιγραφή που εκδόθηκε τον 17ο αι. από τους Jacob Spon και Raffaello Fabretti αναφέρεται πραγματικά σε αυτόν).

Φημολογείται ότι υπήρξε και ζωγράφος. Δεν υπάρχει αναφορά στον Χριστιανισμό στο έργο του, αλλά και γενικώς δεν υπάρχει θρησκευτική χροιά.

Ο Αβιηνός μετέφρασε κάπως ελεύθερα στα λατινικά σε δακτυλικούς στίχους τα ελληνικά ποιήματα του Αράτου "«Φαινόμενα»" και "«Προγνωστικά»". Επίσης, σε εξάμετρο και αρχαΐζουσα λατινική, το δημοφιλές τότε ποίημα "«Περιήγησις»", το οποίο είχε γραφεί από τον Διονύσιο τον Περιηγητή και οριοθετούσε συνοπτικά την Οικουμένη από την οπτική γωνία της Αλεξάνδρειας, ως "Descriptio orbis terrae". Μόνο το Βιβλίο Ι σώζεται, με ανακρίβειες στην πραγματική Γεωγραφία και κάποιες εξεζητημένες ετυμολογήσεις.
Αμιένη

H Αμιάν (γαλλ. "Amiens", γνωστή στην ελληνική βιβλιογραφία υπό την εξελληνισμένη μορφή Αμιένη), είναι η πρωτεύουσα του νομού Σομ στην περιοχή Ω-ντε-Φρανς "(Hauts-de-France)", στο βόρειο τμήμα της Γαλλίας. Έχει 134.057 κατοίκους (2017) και βρίσκεται στην αριστερή όχθη του ποταμού Σομ "(Somme)". Η πόλη έχει αναπτυγμένη βιομηχανία στον τομέα της αυτοκίνησης (Valéo, Goodyear, Dunlop). Σήμερα είναι και κέντρο εταιρειών υπηρεσιών, ειδικότερα στην Πληροφορική.
Μίνι κάριερ

Το επονομαζόμενο Μίνι κάριερ (mini carrier) πλοίο είναι ειδικός τύπος πλοίου. Στη πραγματικότητα είναι ένα μικρό μπαλκ κάριερ (bulk carrier) και αποτελεί επινόηση ενός Έλληνα πλοιοκτήτη, ο οποίος στη περίοδο του γιγαντισμού των πλοίων σκέφθηκε να παραγγείλει στην Ιαπωνία τη ναυπήγηση μιας σειράς από μικρά και ευέλικτα φορτηγά πλοία, ολικής χωρητικότητας περίπου 1500 κόρων και εκτοπίσματος 3200 περίπου τόνων (dwt) που να μπορούν να εκτελέσουν ταξίδια τακτικών γραμμών (liner) για τη μεταφορά ομοειδών φορτίων, βαρέων φορτίων μέχρι και εμπορευματοκιβώτια (κοντέινερς). Η ιδέα αυτή υπήρξε απόλυτα επιτυχής και η ναυπήγηση παρόμοιων σκαφών γενικεύθηκε.
Οντολογία

Με τον όρο Οντολογία αναφερόμαστε στο "λόγο περί του όντος" ή στην "επιστήμη του όντος", τη φιλοσοφική αναζήτηση που εξετάζει τις αρχές της ύπαρξης και συγκρότησης του "Όντος", μελετά τη φύση και την ουσία των "Όντων" (Ον= αυτό που πραγματικά υπάρχει, καθετί που έχει υπόσταση). Στη φιλοσοφία η έρευνα της φύσης του όντος γίνεται σε διάκριση από το φαινόμενο.

Όταν η "οντολογία" αναδεικνύει την ουσία, σε σχέση με τα επιμέρους όντα, τότε αποκαλείται ουσιοκρατία, "ουσιολογική οντολογία", "ουσιοκρατική οντολογία" ή σπανιότερα, "εσενσιαλισμός" ("essentialismus") από τη λατινική λέξη essentia (ουσία).

Όταν η "οντολογία" προκρίνει το πρόσωπο έναντι της ουσίας, τότε ονομάζεται προσωποκρατία, "προσωποκεντρισμός", "περσοναλισμός" ("personalismus") ή "προσωποκρατική οντολογία". 

Όταν η "οντολογία" δίνει προτεραιότητα στο άτομο έναντι του προσώπου, τότε ονομάζεται "ατομοκρατική οντολογία" ή ατομοκρατία.
Μαραμπού

<br>
Το μαραμπού (Marabou) ή λεπτόπτιλος (Leptoptilos) είναι γένος μεγάλων τροπικών πτηνών που ανήκει στην τάξη πελαργόμορφα (Ciconiiformes) και στην οικογένεια πελαργίδες (Ciconiidae). Υπάρχουν τρία είδη, που ζουν στην Ινδία, την Αφρική και την Ινδοκίνα. Διαφέρει από τα περισσότερα είδη πελαργού στο ότι πετά με διπλωμένο τον λαιμό προς τα πίσω, όπως ο ερωδιός. Συνώνυμο όνομα του γένους είναι "Cryptociconia" (= «κρυπτοπελαργός»).

Το είδος λεπτόπτιλος ο διστακτικός (L. dubius) ζει από τη βόρεια Ινδία μέχρι τη νήσο Βόρνεο. Το ύψος του φθάνει το 1,5 μέτρο και διαθέτει μεγάλο ράμφος, μαυρόασπρο ως καφετί φτέρωμα και αεροφόρο θύλακα μήκους 40 εκατοστών στη βάση του λαιμού, που χρησιμεύει στην παραγωγή ήχου, καθώς το πουλί είναι άφωνο. Τρέφεται με βατράχους, ψάρια και μικρές σαύρες ή άλλα ερπετά, δεν περιφρονεί όμως και τα πτώματα ή τα σκουπίδια. Φτιάχνει τη φωλιά του σε δένδρα ή ψηλούς βράχους.

Το είδος λεπτόπτιλος ο ιαβανικός (L. javanicus) είναι μικρότερο σε μέγεθος και δεν φέρει αεροφόρο θύλακα. Το είδος λεπτόπτιλος ο βαλαντιοφόρος (L. crumeniferus), που ζει στη νοτίως της Σαχάρας Αφρική, είναι το κυρίως γνωστό με την κοινή ονομασία μαραμπού, που προέρχεται από την αραβική λέξη "μαραμπούτ" και οφείλεται στο υποτίθεται συλλογισμένο ύφος και τη σοβαρή στάση του. Η εμφάνισή του θυμίζει μεγάλο ασπρορόδινο πελαργό με μαύρα πόδια και φτερούγες (η αγγλική του ονομασία είναι "marabou stork" = πελαργός μαραμπού) με γυμνό κεφάλι και λαιμό, ενώ κατά τα άλλα μοιάζει πολύ με το ινδικό είδος. Ζυγίζει μέχρι και πάνω από 9 κιλά και έχει άνοιγμα πτερύγων 3,2 μέτρα, το μεγαλύτερο άνοιγμα για χερσαίο πτηνό μαζί με τον κόνδορα των Άνδεων. Τα νεαρά άτομα είναι πιο καφετιά και με μικρότερο ράμφος.

Τα δύο φύλα μοιάζουν μεταξύ τους και ενηλικιώνονται σε ηλικία 4 ετών. Είναι κοινωνικά πτηνά που ζουν σε δικές τους αποικίες. Το μαραμπού γεννά 2 ή 3 αυγά. Τρώει, εκτός από όσα προαναφέρθηκαν, μικρά τρωκτικά και έντομα, όπως τερμίτες, κάμπιες και ακρίδες, αυγά κροκοδείλου, νεοσσούς κορμοράνου και πελεκάνου, κλπ..

Υπάρχουν πολλά απολιθώματα του γένους. Ο L. titan, που θηρευόταν από τους προϊστορικούς ανθρώπους, ήταν τεράστιος, και ο L. falconeri ήταν πολύ διαδεδομένος σε όλο τον κόσμο κατά την Πλειόκαινο.

* Με το όνομα μαραμπού είναι γνωστά και τα μαλακά φτερά της ρίζας της ουράς των πτηνών αυτών. Τα φτερά μαραμπού πωλούνται ακριβά ως διακοσμητικά. Επίσης, "«Μαραμπού»" είναι ο τίτλος της πρώτης ποιητικής συλλογής (1933) του ποιητή Νίκου Καββαδία.
Μάικλ Μπατίστ

Ο Μάικλ Μπατίστ ("Michael James "Mike" Batiste)", (Λος Άντζελες, 21 Νοεμβρίου 1977) είναι παλαίμαχος Αμερικανός καλαθοσφαιριστής και νυν προπονητής του τιμ των Ορλάντο Μάτζικ. Έχει ύψος 2,05 μ. και αγωνιζόταν ως πάουερ φόργουορντ και σέντερ. Αγωνίστηκε στην Ελλάδα για τον Παναθηναϊκό για δέκα σεζόν, όντας ο μακροβιότερος ξένος στην ιστορία της ομάδας, κατακτώντας συνολικά 19 τίτλους. Αποτέλεσε έναν από τους καλύτερους σέντερ στην ιστορία της Ευρωλίγκα και του Ελληνικού Πρωταθλήματος, καθώς και τον πρώτο επιτυχημένο undersized σέντερ στη νέα εποχή της καλαθοσφαίρισης σε ευρωπαϊκό επίπεδο.
Ατλέτικο Μαδρίτης

thumb|120px|Παλαιότερο σήμα έως το 2017
H Ατλέτικο Μαδρίτης (ισπανικά "Atlético de Madrid", aðˈletiko ðe maˈðɾið), χαϊδευτικά "Ατλέτι", είναι αθλητικός σύλλογος με έδρα τη Μαδρίτη της Ισπανίας. Ιδρύθηκε το 1903 και αγωνίζεται στο Γουάντα Μετροπολιτάνο. 

Έχει κατακτήσει 11 φορές το Πρωτάθλημα και 10 το Κύπελλο Ισπανίας, καθώς και το ισπανικό Σούπερ Καπ 2 φορές. Σε διεθνές επίπεδο, το 1962 κατέκτησε το Κύπελλο Κυπελλούχων Ευρώπης και το 1974 το Διηπειρωτικό Κύπελλο. Διακρίθηκε στο Γιουρόπα Λιγκ κατακτώντας το, το 2010, το 2012 και το 2018 και στο Ευρωπαϊκό Σούπερ Καπ τις ίδιες χρονιές. Διαθέτει ακόμα αξιόμαχο τμήμα χειροσφαίρισης. Από απόψεως γοήτρου, τίτλων και πλήθους οπαδών, θεωρείται η τρίτη τη τάξει ομάδα της Ισπανίας μετά τη Ρεάλ Μαδρίτης και την Μπαρσελόνα.
Ιησούς του Ναυή

Ο Ιησούς του Ναυή, "Γιωσούα" ή "Γιεχωσούα" (που σημαίνει «Ο Γιαχβέ Είναι Σωτηρία») "μπεν Νουν", ήταν επιφανής ηγέτης του έθνους Ισραήλ, ο οποίος διαδέχτηκε τον Μωυσή. Το αρχικό του όνομα ήταν ("Ο'"), Ωσιέ ("ΜΝΚ") ή Ωσέας ("ΝΜΒ"). () Οι χρονολογικοί υπολογισμοί για τη ζωή του ποικίλουν μεταξύ του 16ου και 13ου αιώνα π.Χ.
Καταγόταν από τη φυλή Εφραΐμ και ήταν γιος του Ναυή, ή αλλιώς Νουν. Το έτος που το έθνος Ισραήλ βγήκε από την Αίγυπτο, ο Ιησούς διέπρεψε σαν αρχηγός σε μάχη εναντίον των Αμαληκιτών τους οποίους και σύντριψε. Απολαμβάνοντας έτσι της εμπιστοσύνης του Μωυσή είχε το μεγάλο προνόμιο να συνοδεύει μόνο αυτός τον Μωυσή στις διάφορες μετακινήσεις του όπως και στην άνοδό του στο όρος Σινά καθώς επίσης και μόνο αυτός ορίσθηκε να φυλάει τη Σκηνή της Μαρτυρίας, το επίκεντρο της λατρείας των Ισραηλιτών κατά την περιπλάνησή τους στην έρημο. Λίγο πριν πεθάνει, ο Μωυσής όρισε ως διάδοχό του τον Ιησού του Ναυή θέτοντας τα χέρια του πάνω του και ευλογώντας τον.
 
Ο Ιησούς του Ναυή, μετά τον θάνατο του Μωυσή, οργάνωσε τον στρατό κατά τρόπο πρωτότυπο και έντεχνο και ακολουθώντας νέες τακτικές, πολέμησε με τον στρατό του εναντίον των αυτοχθόνων Χανανιτικών φύλων, όπως οι Χετταίοι, οι Αμορραίοι και άλλοι, τους οποίους λαφυραγωγούσαν και έπαιρναν τα εδάφη τους στην κατοχή τους. Θαυματουργικές ενέργειες του Θεού περιγράφονται ότι έλαβαν χώρα υπέρ των Ισραηλιτών, όπως η πτώση των τειχών της Ιεριχώ, η ικανοποίηση του αιτήματος του Ιησού να μείνει ο ήλιος αμετακίνητος και η σφοδρή χαλαζόπτωση ώστε να ολοκληρωθεί επιτυχώς η μάχη κατά των Αμορραίων. (, ) Από την καταστροφή της Ιεριχώ διασώθηκε μόνο μια πόρνη, η Ραάβ, και η οικογένειά της, η οποία έγινε πρόγονος του Μεσσία που εμφανίστηκε αιώνες αργότερα, του Ιησού Χριστού. (· ) Η κατάκτηση της γης Χαναάν στην Παλαιστίνη θεωρούνταν ότι αποτελούσε πραγματοποίηση της υπόσχεσης που είχε δώσει ο Θεός στον προπάτορά τους Αβραάμ: «"Θα δώσω σε εσένα και στο σπέρμα σου έπειτα από εσένα τη γη των παροικήσεών σου, ολόκληρη τη γη Χαναάν, ως ιδιοκτησία σας στον αιώνα"». (· · · , "ΜΝΚ") Στη συνέχεια, ολόκληρη η κατακτημένη γη διανεμήθηκε στις δώδεκα φυλές, και ακολούθως επιμερίστηκε στις κεφαλές των οικογενειών κάθε φυλής.

Ο Ιησούς του Ναυή, αφού συγκέντρωσε στη Συχέμ τους πρεσβύτερους των φυλών του λαού Ισραήλ, ανανέωσε τη διαθήκη του λαού με τον Θεό, δίνοντας τις τελευταίες παραγγελίες του όπως μείνει ο λαός πιστός στη λατρεία του μόνου αληθινού Θεού. (, ) Πέθανε σε ηλικία 110 ετών καταλαμβάνοντας θέση, κατά την θρησκευτική ιστορία και τη συνείδηση των Ισραηλιτών, δίπλα στο Μωυσή. Ήταν μεταξύ των ελάχιστων ανδρών που βγήκαν από την αιχμαλωσία της Αιγύπτου και εισήλθαν στην «Υποσχεμένη Γη», και μάλιστα ήταν ο ηγέτης του πολυάριθμου πλήθους που κατέλαβε εκείνη τη γη.

Σύμφωνα με την Ιουδαϊκή παράδοση, ο ίδιος ο Ιησούς του Ναυή ήταν ο συγγραφέας του ομώνυμου βιβλίου της Αγίας Γραφής. Στην Καινή Διαθήκη αναφέρεται ονομαστικά (· ) ενώ μεταγενέστεροι βιβλικοί συγγραφείς —τόσο των Εβραϊκών όσον και των Ελληνικών Γραφών— αναφέρονται σε συμβάντα που καταγράφονται στο ομώνυμο βιβλίο: οι ψαλμωδοί, ο Νεεμίας, ο Ησαΐας, ο απόστολος Παύλος και ο μαθητής Ιάκωβος.
Ντιέγκο Κοράλες

O Ντιέγκο Κοράλες ("Diego Corrales", 25 Αυγούστου 1977 - 7 Μαΐου 2007) ήταν Αμερικανός παγκόσμιος πρωταθλητής της πυγμαχίας, στην κατηγορία υπέρ πτερού. Ήταν γνωστός με το ψευδώνυμο "Chico" και είχε επαγγελματικό ρεκόρ 40-5, με 33 νοκάουτ.

Γεννημένος από Κολομβιανό πατέρα και Μεξικανή μητέρα, από τα πρώτα του χρόνια εμπλεκόταν σε συγκρούσεις μεταξύ συμμοριών στους δρόμους. Το 1995, έχοντας μπει στον αθλητισμό, κατέκτησε το χάλκινο μετάλλιο στην κατηγορία φτερου, στους Παναμερικανικούς Αγώνες της χρονιάς εκείνης.

Αργότερα άλλαξε κατηγορίες και πέτυχε σημαντικές διακρίσεις. Σκοτώθηκε σε μοτοσικλετικό δυστύχημα το 2007.
Ευρωμπάσκετ 1955

Το 9o τουρνουά του ευρωπαϊκού πρωταθλήματος καλαθοσφαίρισης ανδρών του 1955 (γνωστό και ως Ευρωμπάσκετ 1955) διοργανώθηκε από τη FIBA Europe. Το τουρνουά διοργάνωσε η Ουγγαρία και έλαβε χώρα στη Βουδαπέστη, κατά το διάστημα από τις 7 Ιουνίου ως τις 19 Ιουνίου.

Το τουρνουά χαρακτηρίζεται από πολλούς ως το καλύτερο και πιο συγκλονιστικό της παλιάς εποχής με τη συμμετοχή 18 χωρών, πολλές από τις οποίες είχαν ανταγωνιστικές ομάδες. Όλοι οι αγώνες διεξήχθησαν στο στάδιο Νεπ παρουσία 40.000 θεατών. Οι Ούγγροι, με τη βοήθεια της έδρας και τη βοήθεια του MVP Ζέμινγκερ, πήραν τη ρεβάνς από το προηγούμενο Ευρωμπάσκετ από τους Σοβιετικούς. 

Σ' αυτό το Ευρωμπάσκετ επιτεύχθηκε και το ρεκόρ παραγωγικότητας, που έγινε από τους Πολωνούς, πετυχαίνοντας 140 πόντους απέναντι στους Άγγλους (σκορ 140-44).
Δήμος Ιαρδάνου

Ο Δήμος Ιαρδάνου ήταν δήμος του νομού Ηλείας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Πύργου. Βρισκόταν στο κεντρικό τμήμα του νομού. Ο δήμος είχε (πραγματικό) πληθυσμό 4.297 κατοίκους και καταλάμβανε έκταση 62.723 στρεμμάτων. Έδρα του ήταν το Βούναργο, στο οποίο στεγάζεται και το δημαρχείο. Ο δήμος πήρε την ονομασία του από τον ποταμό Ιάρδανο.

Οι κάτοικοι της περιοχής που καταλάμβανε ο δήμος ασχολούνται κυρίως με τη γεωργία. Παράγουν εσπεριδοειδή, ελιές, σταφίδες και κηπευτικά (υπαίθρια και θερμοκηπίου). Η παραγωγή διαφοροποιείται ανάλογα με το δημοτικό διαμέρισμα. Υπάρχει επίσης ενασχόληση και με την κτηνοτροφία κυρίως στο δημοτικό διαμέρισμα Κορυφής.
Κομφουκιανισμός

Ο Κομφουκιανισμός αποτελεί ένα ηθικό και φιλοσοφικό σύστημα, το οποίο αναπτύχθηκε αρχικά βάση των διδασκαλιών του Κινέζου διανοητή και κοινωνικού φιλοσόφου Κομφούκιου, ο οποίος έζησε τον 6ο αιώνα π.Χ.
Ιεφθάε

Ο Ιεφθάε είναι πρόσωπο της Βίβλου. Ήταν ο 13ος κατά σειρά Κριτής του Ισραήλ και ένας από τους μέγιστους κριτές του.

Ο Ιεφθάε προερχόταν εκ Γαλαάδ και ήταν νόθος γιος από εταίρα που γι΄ αυτό το λόγο είχε εκδιωχθεί από τους ετεροθαλείς αδελφούς του. Τότε ο Ιεφθάε κατέφυγε στην ύπαιθρο όπου και τέθηκε επικεφαλής ατάκτων Ισραηλιτών οργανώνοντας αξιόλογο στρατό που οδήγησε κατά των Αμμωνιτών. Τολμηρός και γενναίος διακρίθηκε στον πόλεμο αυτό, εξερχόμενος νικητής. Κατά το Ταλμούδ (Ταλμούδ Πεσαχίν: 13 α, β) σ' αυτόν και μόνο οφείλονταν η επιτυχής έκβαση αυτού του πολέμου.

Όμως ο Ιεφθάε είναι περισσότερος γνωστός στη Δύση και στη παγκόσμια φιλολογία για τη θυσία της θυγατέρας του που χαρακτηρίσθηκε ως «"Βιβλική Ιφιγένεια"» και της οποίας το όνομα δεν αναφέρεται πουθενά, επαναλαμβάνοντας τον ελληνικό μύθο πριν της εκστρατείας των Ελλήνων στη Τροία. Το επεισόδιο αυτό έχει ως εξής:

Ο Ιεφθάε ξεκινώντας για την εναντίον των Αμμωνιτών μάχη, ορκίσθηκε στον Κύριο να θυσιάσει σε περίπτωση νίκης του τον πρώτο που θα τον υποδεχόταν στην επιστροφή του. Έτσι όταν επέστρεφε νικητής έσπευσε η μικρή του θυγατέρα να τον προϋπαντήσει κρατώντας κύμβαλο... την οποία και τελικά θυσίασε. Οι Ισραηλίτες θαυμάζοντας τη σώφρονα αυτή αντίληψη του Ιεφθάε (αρχηγού των ατάκτων) τον ανακήρυξαν μέγα κριτή τους.
Κιριτιμάτι

Το Κιριτιμάτι - επίσης ονομάζεται και Νήσος Χριστουγέννων - είναι μια ατόλλη στον Ειρηνικό Ωκεανό, στα βόρεια Νησιά Γραμμής Ισημερινού, τμήμα της Δημοκρατίας του Κιριμπάτι. Το νησί έχει την μεγαλύτερη χερσαία έκταση από οποιαδήποτε κοραλλιογενή ατόλλη στον κόσμο, καταλαμβάνοντας 642 χμ² (ή 388,5 χμ² ανάλογα με την μέθοδο μέτρησης και τον υπολογισμό της λιμνοθάλασσας). Στην πραγματικότητα, περιέχει πάνω από το 70% της συνολικής χερσαίας έκτασης του Κιριμπάτι, ενός κράτους που αποτελείται από 33 ατόλλες και νησιά στον Ειρηνικό Ωκεανό.

Το Κιριτιμάτι περιέχει και αρκετές μικρότερες νησίδες. Το Νησί Κουκ έχει μέγεθος 0,19 χμ² και μια μεγάλη αποικία θαλασσοπουλιών. Άλλα νησιά είναι τα Μότου Ουπούα (> 0,19 χμ²), Νγκαοντεταάκε (0,27 χμ²), και Μότου Ταμπού (0,035 χμ²).
Ουίλιαμ Αλόνσο

Ο Ουίλιαμ Αλόνσο ("William Alonso", 29 Ιανουαρίου 1933 - 11 Φεβρουαρίου 1999) ήταν Αργεντινός οικονομολόγος. Το σημαντικότερο έργο του θεωρείται η θεωρία του πλειοδοτικού τιμήματος (αγγλ.: Bid Rent Function Theory), που δημοσιεύθηκε το 1964 στο βιβλίο του Location and land use (Cambridge, MA: Harvard University Press 1964), στο οποίο προσέγγισε μέσω ενός πλειοδοτικού μοντέλου το ζήτημα της διαμόρφωσης των ενοικίων σε αστικά περιβάλλοντα. Το μοντέλο αυτό αποτέλεσε για δεκαετίες έναν από τους πυλώνες των αστικών οικονομικών.
Σούπερ κύπελλο Ανδόρρας

To Σούπερ κύπελλο Ανδόρρας (Σουπερκόπα Ανδορράνα) είναι μία ποδοσφαιρική διοργάνωση, που πραγματοποιείται στην Ανδόρρα από το 2003. Πρόκειται για αναμέτρηση μονού αγώνα μεταξύ του κατόχου του Κυπέλλου Ανδόρρας και του εκάστοτε πρωταθλητή. Πραγματοποιείται κάθε χρόνο στην αρχή της ποδοσφαιρικής περιόδου στο γήπεδο Καμπ ντ' Εσπόρτς ντ' Αϊζοβάλ στο Αϊζοβάλ.

Η ΦΚ Σάντα Κολόμα έχει τα περισσότερα κύπελλα (4 τίτλοι), ακολουθεί η Ουνιό Εσπορτίβα Σαν Τζουλιά με τρία κύπελλα και η 
Ρέιντζερς ΦΚ με ένα.
Τάγμα Ιερωνυμιτών

Το Τάγμα Ιερωνυμιτών ή Ιερωνυμίτες είναι θρησκευτικό τάγμα της Καθολικής Εκκλησίας. Ιδρύθηκε το 1373 από Φραγκισκανούς μαθητές του Αγίου Θωμά της Σιέννας. Τα κυριότερα και σπουδαιότερα των Μοναστηριών τους βρίσκονται στην Ισπανία και στη Πορτογαλία. Οι Ιερωνυμίτες διακρίνονται για την ακραία αυστηρότητα του μοναστικού τους βίου και για τις διάφορες ιεραποστολές που επιχείρησαν κατά καιρούς ιδίως στην Αμερική. Με το αυτό γενικό όνομα φέρονται και άλλα, κατά τόπους προσδιοριζόμενα, καθολικά τάγματα μεταξύ των οποίων και γυναικεία.
Γεώργιος Μανιάκης

Ο Γεώργιος Μανιάκης (998 - 1043) ήταν Βυζαντινός στρατηγός που έδρασε κατά το β΄ τέταρτο του 11ου αιώνα. Από πολλούς νεώτερους ιστορικούς θεωρείται συνεχιστής της «Μακεδονικής εποποιίας», δηλαδή των στρατιωτικών επιτευγμάτων των αυτοκρατόρων-στρατηλατών Νικηφόρου Β΄ Φωκά, Ιωάννη Α΄ Τσιμισκή και Βασιλείου Β΄ Βουλγαροκτόνου. Υπό την ηγεσία του Μανιάκη τα βυζαντινά όπλα θριάμβευσαν στο ανατολικό (Συρία) και δυτικό (Κάτω Ιταλία, Σικελία) μέτωπο κατά την περίοδο παρακμής που ακολούθησε τον θάνατο του Βουλγαροκτόνου. Όμως, η συνεχής υπονόμευσή του από την αυτοκρατορική αυλή, τον εξώθησε σε ανταρσία με άδοξο τέλος. Οι επιτυχίες του ήταν από τα ελάχιστα δείγματα δυναμισμού του Βυζαντίου εκείνης της περιόδου, καθώς η επιπολαιότητα και η κακοδιοίκηση της κεντρικής εξουσίας οδήγησαν στην συρρίκνωση της αυτοκρατορίας, που ανεστάλη με την άνοδο του Αλεξίου Α΄ Κομνηνού στον αυτοκρατορικό θώκο.
Φωκίων Ρωκ

Ο Φωκίων Ρωκ (Αργοστόλι 1891 - Αθήνα, 18 Μαρτίου 1945) ήταν Έλληνας γλύπτης, σκιτσογράφος και συγγραφέας.
Ευρωμπάσκετ 1953

Το 8o τουρνουά του ευρωπαϊκού πρωταθλήματος καλαθοσφαίρισης ανδρών του 1953 (γνωστό και ως Ευρωμπάσκετ 1953) διοργανώθηκε από τη FIBA Europe. Το τουρνουά διοργάνωσε η Σοβιετική Ένωση, ως πρωταθλητές Ευρώπης του 1951 και έλαβε χώρα στη Μόσχα, κατά το διάστημα από τις 24 Μαΐου ως τις 4 Ιουνίου.

Σ' αυτό το τουρνουά συμμετείχαν πάλι 17 ομάδες. Η Σοβιετική Ένωση, που είχε στην σύνθεσή της τον καλύτερο παίχτη της διοργάνωσης, τον Κόνιεφ και είχε την καλύτερη ομάδα, ήταν το αδιαφιλονίκητο φαβορί για το χρυσό μετάλλιο μέσα στην έδρα της. Έσπασε ακόμη και το ρεκόρ μεγαλύτερης διαφοράς, 104 πόντοι, το οποίο διατηρείται μέχρι και σήμερα. Αυτό επιτεύχθει στη νίκη της εναντίον της Δανίας (118-14).

Όμως στον αγώνα εναντίον της ανερχόμενης δύναμης Ουγγαρίας προκάλεσε την οργή των φιλάθλων της. Αυτό έγινε γιατί ενώ το σκορ ημιχρόνου ήταν 24-22, στο δεύτερο μέρος οι παίκτες της, εκμεταλλευόμενοι τη μικρή διαφορά που εξασφάλισαν και την απουσία χρονομέτρου κρατούσαν την μπάλα, με συνέπεια η αναμέτρηση να λήξει τελικά με σκορ 29-24. Οι Ούγγροι, μάλιστα, είχαν παρατήσει το παιχνίδι και κάθονταν στο παρκέ σε ένδειξη διαμαρτυρίας. Άλλα τραγελαφικά συνέβησαν στον αγώνα Γιουγκοσλαβίας–Ισραήλ, ο οποίος κρίθηκε στην τέταρτη παράταση, αφού οι Γιουγκοσλάβοι κέρδιζαν το τζάμπολ και άλλαζαν πάσες μέχρι τη λήξη του πεντάλεπτου, οπότε και επιχειρούσαν το τελικό σουτ. Μετά από αυτά, η FIBA εισήγαγε το χρονόμετρο επίθεσης προκειμένου να μην ξαναγίνουν τέτοια φαινόμενα.
Ράλλυ Καταλωνίας

Το Ράλλυ Καταλωνίας είναι αγώνας ράλλυ αυτοκινήτων του παγκοσμίου πρωταθλήματος. Διοργανώνεται κάθε χρόνο από το 1965 στην Καταλωνία της Ισπανίας. Διεξάγεται στo Σαλού της Καταλωνίας και είναι ένα από τα παλαιότερα ράλλυ του WRC. Οι περισσότερες διαδρομές γίνονται στην άσφαλτο. Τα προηγούμενα Ράλλυ γίνονταν στην Κόστα Μπράβα. Πολυνίκης στο εν λόγω ράλλυ με συνολικά 9 νίκες, είναι ο Γάλλος Σεμπαστιάν Λεμπ.
Ενρίκε Ροδρίγκεθ

Ο Ενρίκε Ροδρίγκεθ ("Enrique Rodríguez Cal", 17 Νοεμβρίου 1951) ήταν Ισπανός πυγμάχος και ολυμπιονίκης.

Γεννήθηκε στις 17 Νοεμβρίου 1951. Κέρδισε το χάλκινο μετάλλιο στα 48 κιλά στην Ολυμπιάδα του Μονάχου το 1972. Συμμετείχε και στην επόμενη Ολυμπιάδα το 1976 αλλά αποκλείστηκε από τον πρώτο γύρο. Στην Ολυμπιάδα του 1976 ήταν σημαιοφόρος της Ισπανικής αποστολής.


Ροδρίγκεθ
Πηγές Μεσσηνίας

Οι Πηγές, ή Πηγαίς, ή παλιότερα Μικρή Αναστάσοβα, είναι ένα από τα χωριά του Δυτικού Ταϋγέτου. Μετονομάστηκε από Μικρή Αναστάσοβα σε Πηγαί, με Βασιλικό Διάταγμα, το οποίο δημοσιεύθηκε στο ΦΕΚ 306Α - 22/12/1927. Η επίσημη ονομασία του χωριού είναι: Αι Πηγαί (σήμερα "Πηγές Μεσσηνίας").

Από 1-1-2011 μετά την εφαρμογή του Νόμου Καλλικράτη, αποτελεί Κοινότητα της Δημοτικής Ενότητας Καλαμάτας, του Δήμου Καλαμάτας, στην Περιφερειακή Ενότητα Μεσσηνίας.
Πέτρος Μολυβιάτης

Ο Πέτρος Μολυβιάτης (1928) είναι Έλληνας διπλωμάτης και πολιτικός. Υπήρξε πολύ στενός συνεργάτης («εξ απορρήτων») του πρωθυπουργού και Προέδρου της Δημοκρατίας Κωνσταντίνου Καραμανλή ενώ έχει διατελέσει τρεις φορές υπουργός Εξωτερικών της Ελλάδας (2004 - 2006, 2012 και 2015), διευθυντής του Πολιτικού Γραφείου του πρωθυπουργού (1974 - 1980), γενικός γραμματέας της Προεδρίας της Δημοκρατίας (1980 - 1985 και 1990 - 1995) και βουλευτής Επικρατείας της Νέας Δημοκρατίας (1996 - 2004).

Προσωπικότητα με ευρύτερη αποδοχή στο πολιτικό σύστημα, χαρακτηριστική υπήρξε η καλή σχέση και συνεργασία του με τον Αντώνη Λιβάνη, που πολλές φορές έπαιξε θετικό ρόλο στην εξομάλυνση των διαφορών μεταξύ Κ. Καραμανλή και Ανδρέα Παπανδρέου, ιδιαίτερα την περίοδο της «συγκατοίκησης» (1980 - 1985).
Βασίλης Κ. Ξανθόπουλος

thumb|350px|Ο Βασίλης Ξανθόπουλος ως σημαιοφόρος στην παρέλαση της 28ης Οκτωβρίου 1969 στη Δράμα
Ο Βασίλης Κ. Ξανθόπουλος (Δράμα Μακεδονίας, 8 Απριλίου 1951 – Ηράκλειο, 27 Νοεμβρίου 1990) ήταν Έλληνας φυσικομαθηματικός, από τους κορυφαίους ειδικούς στη Γενική Θεωρία της Σχετικότητας.
Νησιά Φοίνικα

right|Θέση των Νήσων Φοίνικα στο Κιριμπάτι

Τα Νησιά Φοίνικα είναι μια συστάδα από οκτώ ατόλλες, και δύο βυθισμένους κοραλλιογεννείς υφάλους στον κεντρικό Ειρηνικό Ωκεανό, ανατολικά των Νησιών Γκίλμπερτ και δυτικά των Νησιών Γραμμής Ισημερινού. Είναι τμήμα του Κιριμπάτι. Κατά τα τελευταία χρόνια της δεκαετίας του 1930 υπήρξαν το θέατρο της τελευταίας προσπάθειας αποικιακής εξάπλωσης της Βρετανικής Αυτοκρατορίας (Το Πλάνο Οίκησης Νήσων Φοίνικα).

Η συστάδα είναι ακατοίκητη εκτός από λίγες οικογένειες στην Καντώνα (41 άτομα σύμφωνα με την απογραφή του 2005). Τα εδάφη των Ηνωμένων Πολιτειών Νήσου Μπέηκερ και Νήσου Χάουλαντ μπορεί να θεωρηθούν εξωτερικά νησιά της συστάδας προς τα βόρεια, με την γεωγραφική έννοια του όρου. Αυτά τα δύο νησιά στατιστικά κατατάσσονται με τα Μικρά Εξωτερικά Νησιά των Ηνωμένων Πολιτειών. Όλα τα νησιά (εξαιρουμένων των δύο υφάλων) τα διεκδικούσαν οι Ηνωμένες Πολιτείες κάποια στιγμή στο παρελθόν.

Τα νησιά μπορεί να πήραν το όνομα τους από το φαλαινοθηρικό πλοίο "Φοίνικας" του Ναντάκετ, Μασσαχουσέτης, που ενεργούσε στην περιοχή και ήταν το πλοίο με το οποίο ανακαλύφθηκε ο Ύφαλος Γουΐνσλοου. Άλλες πηγές αναφέρουν τον "Φοίνικα", υπό την διοίκηση του Τζων Πάλμερ το 1824, ή ένα σκάφος, επίσης με το όνομα "Φοίνικας" υπό την διοίκηση του Καπετάνιου Μουρ, που ήταν στην περιοχή το 1794.

right|300px 
* Οι περιοχές λιμνοθάλασσας που είναι σημειωμένες με αστερίσκο εμπεριέχονται εντός της νησιωτικής περιοχής της προηγούμενης στήλης επειδή είναι, αντίθετα από τις περιπτώσεις μιας τυπικής ατόλλης, εσωτερικά ύδατα εντελώς αποκομμένα από την θάλασσα.

Τα νησιά και οι περιβάλλουσες περιοχές είναι σπίτι για περίπου 120 είδη κοραλλιών και περισσοτέρων από 500 ειδών ψαριών. Το Κιριμπάτι έχει αναγγείλει σχέδια για την δημιουργία ενός τεράστιου θαλάσσιου πάρκου.

*
Ρούντολφ Κοχ

Ο Ρούντολφ Κοχ ("Rudolf Koch", 20 Νοεμβρίου 1876 - 9 Απριλίου 1934) ήταν κορυφαίος Γερμανός γραφίστας, καλλιγράφος, και καθηγητής. Δημιούργησε διάφορες γραμματοσειρές για την εταιρία Κλίνγσπορ. Ο τρόπος σχεδίασης του ήταν ιδιαιτερα παραδοσιακός, με πρωτότυπο την ιταλική και γερμανική αναγέννηση. Γνωστός έγινε όμως με τα βιβλία του πάνω στην καλλιγραφία και τα αρχαία σύμβολα. Μερικές απο της εργασίες του βρίσκονται σήμερα στο μουσείο Κλίνγσπορ του Όφενμπαχ.
Για την Αφρική και για σένα, Μάλι

Το «Pour l' Afrique et pour toi, Mali» ("Για την Αφρική και για σένα, Μάλι") είναι ο εθνικός ύμνος του Μάλι και καθιερώθηκε ως εθνικός ύμνος το 1962. Οι στίχοι ανήκουν στο Seydou Badian Kouyate και η μουσική είναι του Banzoumana Sissoko.
Άντριαν Φρούτιγκερ

thumb|200px|Μερικές από της γραμματοσειρές του Φρούτιγκερ
Ο Άντριαν Φρούτιγκερ ("Adrian Frutiger", 24 Μαΐου 1928 - 10 Σεπτεμβρίου 2015) είναι ένας από τους πιο γνωστούς σχεδιαστές γραμματοσειρών του 20ου αιώνα. Οι δυο πιο γνωστές γραμματοσειρές του είναι η Ουνιβέρς και η Φρούτιγκερ. Ο Φρούτιγκερ γεννήθηκε κοντά στο Ιντερλάκεν ("Interlaken") της Ελβετίας και οι εργασίες του είναι χαρακτηριστικές για την Ελβετική γραφιστική, που θεωρείται ιδιαίτερα απλή και λειτουργική. Εργάστηκε ένα μεγάλο διάστημα της ζωής του στο Παρίσι.
Κάρλος Σάινθ

Ο Κάρλος Σάινθ ("Carlos Sainz Cenamor", 12 Απριλίου 1962), γνωστός και με το ψευδώνυμο "Matador", είναι Ισπανός πρώην οδηγός αυτοκινήτων και παγκόσμιος πρωταθλητής.

Γεννήθηκε στις 12 Απριλίου 1962 στην Μαδρίτη. Ήταν οδηγός αγωνιστικών αυτοκινήτων από το 1980 έως το 2005. Ξεκίνησε με Ford και το 1990 με Toyota Celica, το 1995 πήγε στην Subaru για να επιστρέψει ξανά στην Toyota το 1999. Το 2003 αγωνίστηκε με την ομάδα της Σιτροέν για να κλείσει την καριέρα του εκεί. Το 2010 αναδείχθηκε νικητής του Ράλι Ντακάρ. Ο γιος του Κάρλος Σάινθ junior μετέχει στη Φόρμουλα 1.

thumb|right|300px|Οδηγώντας στο Ράλι του Μόντε Κάρλο
Πάνος Μιχαλόπουλος

Ο Πάνος Μιχαλόπουλος (15 Ιανουαρίου 1949) είναι Έλληνας ηθοποιός της τηλεόρασης, του θεάτρου και του κινηματογράφου.
Νησιά Γραμμής Ισημερινού

right|250px
Τα Νησιά Γραμμής Ισημερινού είναι συστάδα από 11 ατόλλες και χαμηλά κοραλλιογεννή νησιά στον κεντρικό Ειρηνικό Ωκεανό νότια από τα Νησιά Χαβάης, οκτώ εκ των οποίων ανήκουν στο Κιριμπάτι, ενώ τρία είναι εδάφη των Ηνωμένων Πολιτειών που κατατάσσονται με τα Μικρά Εξωτερικά Νησιά των Ηνωμένων Πολιτειών. Τα Νησιά Γραμμής που είναι τμήμα της Δημοκρατίας του Κιριμπάτι βρίσκονται σε μια ζώνη ώρας με την νωρίτερη ώρα στον κόσμο: UTC +14. Η ώρα είναι ίδια με αυτήν στην Χαβάη, αλλά μία μέρα μπροστά, και ακόμα και 26 ώρες μπροστά από κάποια άλλα νησιά στην Ωκεανία.

Όλα τα νησιά της συστάδας τα διεκδικούν ή τα διεκδικούσαν οι Ηνωμένες Πολιτείες εκτός από τον Ύφαλο Φίλιππο. Οι Αμερικανικές διεκδικήσεις στα Κιριτιμάτι, Νήσος Μάλντεν, Νήσος Στάρμπακ, Νήσος Καρολίνας, Νήσος Βοστόκ, και Νήσος Φλιντ έχουν εγκαταλειφθεί.

Η συστάδα γεωγραφικά χωρίζεται σε τρεις υποομάδες, τα Βόρεια, Κεντρικά και Νότια Νησιά Γραμμής. Τα Κεντρικά Νησιά Γραμμής μερικές φορές ομαδοποιούνται μαζί με τα Νότια Νησιά Γραμμής. Ο πίνακας αναφέρει τα νησιά από βορρά προς νότο.

* Οι περιοχές λιμνοθάλασσας που είναι σημειωμένες με αστερίσκο εμπεριέχονται στην νησιωτική περιοχή της προηγούμενης στήλης επειδή είναι, αντίθετα με τις περιπτώσεις μιας τυπικής ατόλλης, εσωτερικά ύδατα που είναι εντελώς αποκομμένα από την θάλασσα.

frame

Μόνον τρία νησιά κατοικούνται, με συνολικό πληθυσμό 8.809 (απογραφή του 2005), εκ των οποίων 5.115 ζουν στο Κιριτιμάτι, 2.539 στην Ταμπουαεράν και 1.155 στην Τεράινα. Ο συνολικός πληθυσμός αυτών των τριών ατολλών το 1900 ήταν περίπου 300 άτομα.

Το Κιριτιμάτι είναι η μεγαλύτερη ατόλλη στον κόσμο από άποψη χερσαίας έκτασης. Τα νησιά προσαρτήστηκαν από το Ηνωμένο Βασίλειο το 1888 με σκοπό να περάσουν το Ειρηνικό καλώδιο (τηλεγραφικό δίκτυο) με την Ταμπουαεράν (τότε Νήσος Φάννινγκ) ως ενδιάμεσο σταθμό. Αυτό το καλώδιο λειτούργησε μεταξύ 1902 και 1963 εκτός από μια μικρή περίοδο το 1914.

Η Κόπρα (αποξηραμένη σάρκα καρύδας) και το "Petfish" (είδος χρυσόψαρου) είναι τα κύρια εξαγώγιμα προϊόντα (μαζί με εδώδιμα φύκη).
Βάνα Μπάρμπα

Η Βάνα Μπάρμπα (13 Μαρτίου 1966, Ιωάννινα) είναι Ελληνίδα ηθοποιός και πρώην μοντέλο, βραβευμένη ως Μις Ελλάς το 1984.
Σωτήρης Μουστάκας

Ο Σωτήρης Μουστάκας (Κάτω Πλάτρες, Λεμεσός, 20 Ιουνίου 1940 - Αθήνα, 4 Ιουνίου 2007) ήταν Ελληνοκύπριος ηθοποιός, ένας από τους μεγαλύτερους κωμικούς ηθοποιούς της Ελλάδας, βραβευμένος για την προσφορά του στην ελληνική επιθεώρηση.
Θόργκαλ

Ο Θόργκαλ είναι ο βασικός χαρακτήρας του ομώνυμου έγχρωμου κόμικ του Βέλγου Ζαν φαν Χάμε (σενάριο) και του Πολωνού Γκρέγκορζ Ροσίνσκι (σκίτσα). Η σειρά πρωτοξεκίνησε ως μέρος του βελγικού περιοδικού "Τεντέν" και συνεχίστηκε από το 1980 και μετά ως ανεξάρτητη σειρά. Η γλώσσα του πρωτοτύπου είναι τα γαλλικά, ενώ η σειρά έχει μεταφραστεί στα αγγλικά, στα ολλανδικά, στα γερμανικά, στα πολωνικά, στα δανικά, στα σουηδικά, στα τουρκικά, στα ελληνικά, καθώς και σε άλλες γλώσσες. Οι διαστάσεις του εντύπου είναι καθορισμένες από την γαλλο-βελγική παράδοση των 48σέλιδων κόμικ με σκληρό εξώφυλλο (30x22 εκατοστά).

Η ιστορία του Θόργκαλ είναι ένα μείγμα ηρωικής φαντασίας, μυθολογίας των Βορείων λαών και επιστημονικής φαντασίας.
Ιούλιος Σίλερ

Ο Ιούλιος Σίλερ (Julius Schiller) (περ. 1580 - 1627) ήταν δικηγόρος από το Άουγκσμπουργκ της Γερμανίας, ο οποίος, όπως και ο συμπολίτης και συνάδελφός του Γιόχαν Μπάγιερ, εξέδωσε έναν ουράνιο άτλαντα με νέα ονόματα για τους αστερισμούς.

Το 1627 ο Σίλερ, με τη βοήθεια του Μπάγιερ, δημοσίευσε τον ουράνιο άτλαντα Coelum Stellatum Christianum, γνωστό με την ελληνική απόδοση «Χριστιανικός Αστερόεις Ουρανός», στον οποίο οι αρχαίοι («ειδωλολατρικοί») αστερισμοί έχουν αντικατασταθεί από βιβλικές και πρωτοχριστιανικές μορφές. Πιο συγκεκριμένα, ο Σίλερ αντικατέστησε τους 12 αστερισμούς του Ζωδιακού Κύκλου με τους δώδεκα Αποστόλους, τους βόρειους αστερισμούς με μορφές από την Καινή Διαθήκη και τους νότιους αστερισμούς με μορφές από την Παλαιά Διαθήκη. Οι πλανήτες, ο Ήλιος και η Σελήνη αντιπροσωπεύονταν επίσης από βιβλικές μορφές.

Τα χαρακτικά του άτλαντα ήταν έργο του καλλιτέχνη Λουκά Κίλιαν.

Οι νέες ονομασίες των αστερισμών δεν υιοθετήθηκαν επίσημα από την αστρονομική κοινότητα και έτσι οι σημερινοί αστερισμοί που ήταν γνωστοί από την αρχαιότητα διατηρούν τις αρχαίες ονομασίες, ενώ άλλοι αστερισμοί που εφευρέθηκαν αργότερα έχουν ουδέτερες ονομασίες, όπως π.χ. Αντλία, Πυξίς, Οκτάς, Ύδρος, κλπ.. Αντιθέτως, μερικοί αστερισμοί που εισάχθηκαν με τον ουράνιο άτλαντα «Ουρανομετρία» του Μπάγιερ την ίδια περίπου εποχή έγιναν δεκτοί και σήμερα ανήκουν στους 88 αστερισμούς που είναι επίσημα παραδεκτοί από τους αστρονόμους.
Λουθηρανισμός

Το "[[Ρόδο του Λούθηρου]]", ένα ευρέως γνωστό σύμβολο του Λουθηρανισμού

Ο Λουθηρανισμός είναι ένας από τους αρχαιότερους και μεγαλύτερους κλάδους του Προτεσταντισμού που ταυτίζεται με τη διδασκαλία του Μαρτίνου Λούθηρου, Γερμανού μεταρρυθμιστή του 16ου αιώνα. Οι προσπάθειες του Λούθηρος για μεταρρύθμιση της θεολογίας και της πρακτικής της εκκλησίας ξεκίνησαν την Προτεσταντική Μεταρρύθμιση. Η αντίδραση της κυβέρνησης και των εκκλησιαστικών αρχών στη διεθνή εξάπλωση των απόψεών του, που πρωτοεφανίστηκαν με τις 95 Θέσεις, διαίρεσαν το Δυτικό Χριστιανισμό . Ο Λουθηρανισμός τοποθετεί την Αγία Γραφή, στην κεντρική θέση της θεολογίας του, και αποδέχεται ως μυστήρια το Βάπτισμα, τη Θεία Ευχαριστία και την Εξομολόγηση. Η δογματική του ταυτίζεται με τη θεολογία της Ομολογίας της Αυγούστας και των κειμένων που περιέχονται στο Βιβλίο της Ομόνοιας

Το σχίσμα μεταξύ των Λουθηρανών και των Καθολικών δημοσιοποιήθηκε και κατέστη σαφές με το Διάταγμα της Βορμς του 1521: η απόφαση της Δίαιτας καταδίκασε το Λούθηρο και απαγόρευσε επισήμως στους πολίτες της Αγίας Ρωμαϊκής Αυτοκρατορίας να υπερασπίζονται ή να διαδίδουν τις ιδέες του, υποβάλλοντας τους υποστηρικτές του Λουθηρανισμού σε απώλεια όλων των περιουσιακών τους στοιχείων, από τα οποία το μισό περιερχόταν στην αυτοκρατορική κυβέρνηση και το υπόλοιπο μισό σε όποιον έκανε την καταγγελία .

Η διαίρεση επικεντρώθηκε κυρίως σε δύο σημεία: την κύρια πηγή αυθεντίας στην εκκλησία, που συχνά ονομάζεται "τυπική αρχή" της Μεταρρύθμισης και το δόγμα της δικαίωσης, που συχνά ονομάζεται "υλική αρχή" της Λουθηρανική θεολογίας. Ο Λουθηρανισμός υποστηρίζει μια θεωρία δικαίωσης «από "μόνη τη χάρη" μέσω "μόνης της πίστης" στη βάση "μόνο της Γραφής"», το δόγμα ότι η Γραφή είναι η τελική αυθεντία σε όλα τα θέματα της πίστης. Αυτό έρχεται σε αντίθεση με την πεποίθηση της Ρωμαιοκαθολικής Εκκλησίας, που καθορίστηκε στη Σύνοδο του Τρέντο, που δέχεται ότι η αυθεντία προέρχεται τόσο από τη Γραφή όσο και από την Παράδοση .

Σε αντίθεση με τον Καλβινισμό οι Λουθηρανοί διατηρούν πολλές από τις λειτουργικές πρακτικές και τις ιερές διδασκαλίες της πριν από τη Μεταρρύθμιση Εκκλησίας, με ιδιαίτερη έμφαση στη Θεία Ευχαριστία. Η Λουθηρανική θεολογία διαφέρει από την Καλβινιστική στη Χριστολογία, τη θεία χάρη, το σκοπό του Θείου νόμου, την αρχή της εγκαρτέρησης των αγίων και τον προορισμό.
Ράλλυ Ακρόπολις

Το Ράλλυ Ακρόπολις (επίσημη εμπορική ονομασία τα τελευταία χρόνια: "The rally of Gods", μετάφραση: Το ράλλυ των Θεών) είναι ένας από τους παλαιότερους και σημαντικότερους αγώνες αυτοκινήτου. Ξεκίνησε να διοργανώνεται από την ΕΛΠΑ το 1951 και πλέον αποτελεί μέρος του Παγκοσμίου Πρωταθλήματος Ράλλυ ("WRC"). Θεωρείται από τα πιο απαιτητικά και ανταγωνιστικά Ράλλυ του πρωταθλήματος. English information(chrome) type: acropolis rally race Wikipedia.
Άγιος Θεόδωρος ο Τήρων

thumb|right|120px|Αγιογραφία του Αγίου Θεοδώρου του Τήρωνος
thumb|Ο τάφος του στη Βενετία.
thumb|Άγιος Θεόδωρος ο Τήρων
Ο Άγιος Θεόδωρος ο Τήρων (... - 17 Φεβρουαρίου 306 ή 307) είναι ένας από τους δύο αγίους με το όνομα Θεόδωρος, οι οποίοι στην Ορθόδοξη Εκκλησία τιμώνται ως στρατιώτες άγιοι και μεγαλομάρτυρες. Ο άλλος άγιος με το ίδιο όνομα είναι ο Άγιος Θεόδωρος ο Στρατηλάτης, γνωστός επίσης και ως Θεόδωρος της Ηράκλειας.

Ο Άγιος Θεόδωρος ο Τήρων έδρασε στα χρόνια των αυτοκρατόρων Μαξιμιανού (286 - 305) και Γαλέριου (305 - 311). Επονομάστηκε Τήρων, λόγω του ότι είχε καταταγεί στο σώμα των Τηρώνων, των νεοσυλλέκτων της ρωμαϊκής λεγεώνας ("tiro, tironis" στα λατινικά σημαίνει νεοσύλλεκτος). Επίσης θεωρείται και μάρτυρας από την Ορθόδοξη εκκλησία λόγω του μαρτυρικού θανάτου που βρήκε. Ο συναξαριστής του βίου του είναι ο άγιος Γρηγόριος Νύσσης.
Τιμητικό Όσκαρ

Το Τιμητικό Όσκαρ (αγγλ. "Honorary Award", μέχρι το 1949 "Special Award") είναι ιδιαίτερο βραβείο που απονέμεται από το "Board of Governors" της Αμερικανικής Ακαδημίας Κινηματογραφικών Τεχνών και Επιστημών. Οι βραβευθέντες επιλέγονται με βάση τριών κριτηρίων:
* εξαιρετικό έργο ζωής
* σημαντικές συνεισφορές στην εξέλιξη της κινηματογραφικής ταινίας
* εξαιρετική συμπαράσταση στην "Ακαδημία"
Το βραβείο απονέμεται σε πρόσωπα, οργανώσεις ή και εταιρείες. Τα πρώτα χρόνια ήταν δυνατή επίσης και η απονομή σε συγκεκριμένες ταινίες. Μπορεί να απονεμηθεί σε μορφή του γνωστού βραβείου Όσκαρ αλλά και σε οποιαδήποτε άλλη μορφή την οποία αποφασίζει το "Board of Governors" της Ακαδημίας. Άλλες πιθανές μορφές του βραβείου είναι π.χ. εκλογή επίτιμου μέλους ή απονομή μεταλλίου. Από το 2009 και μετά τα τιμητικά Όσκαρ μεταφέρθηκαν σε μια επιπλέον τελετή απονομής, με την ονομασία "Governor Awards".
Γαλλικά Νότια και Ανταρκτικά Εδάφη

Τα Γαλλικά Νότια και Ανταρκτικά Εδάφη (Γαλλικά: "Terres australes et antarctiques françaises" ή με συντομογραφία "TAAF"), είναι γαλλική υπερπόντια περιοχή στον νότιο Ινδικό Ωκεανό. Δεν έχουν αυτόχθονα ούτε μόνιμο πληθυσμό. Οι κάτοικοι των Γαλλικών Νοτίων και Ανταρκτικών Εδαφών εγκαθίστανται προσωρινά στα νησιά προς επάνδρωση επιστημονικών αποστολών ή προς υποστήριξη αυτών, χωρίς όμως να έχουν μόνιμη κατοικία στα νησιά.
Τεφνούτ

Η Τεφνούτ (επίσης Τεφνέτ και Θέφνις) μάλλον πρέπει να ήταν θεολογική οντότητα της Αιγυπτιακής Μυθολογίας παρά πραγματικό πρόσωπο. Στην Ηλιούπολη θεωρείτο δίδυμη αδελφή και σύζυγος του Σου, αλλά απ' ό,τι φαίνεται, σε αρχαιότερους χρόνους σχημάτιζε ζεύγος με κάποιο θεό Τεφέν, για τον οποίο δεν γνωρίζουμε τίποτε άλλο πέρα από το όνομά του. Η Τεφνούτ και ο Σου αποτελούσαν το πρώτο ζεύγος της Ηλιοπολιτικής Εννεάδας.

Ήταν θεά της δροσιάς ή της βροχής, λίαν απαραίτητες στις κλιματολογικές συνθήκες της περιοχής και θεωρείτο επίσης ηλιακή θεότητα, η οποία απεικονίζονταν με μορφή λέαινας ή γυναικός με κεφάλι λέαινας και ο αδελφός της ως λέων. Με τη μορφή αυτή την απεικονίζει ο μύθος να περνά στη Νουβία, μετά από φιλονικία με τον σύζυγό της. Οι Έλληνες την ταύτιζαν κάποιες φορές με την Άρτεμη και στα κείμενα περιγράφεται ως ωχρά αδελφή του Σου, καθώς τον βοηθούσε να κρατά τον ουρανό. Η Τεφνούτ υποδέχονταν μαζί με τον αδελφό της κάθε πρωί τον Ήλιο, όταν εκείνος ανέτειλε πίσω από τα ανατολικά βουνά, ως συμβολικές μορφές της αιωνιότητας.
Μάνι Μόρι

Ο Ιμάνουελ Μόρι, γνωστότερος ως Μάνι Μόρι ("Manny Mori") ήταν ο 7ος πρόεδρος των Ομόσπονδων Πολιτειών της Μικρονησίας. Εξελέγη Πρόεδρος στις 11 Μαΐου 2007 και διαδέχθηκε στο αξίωμα τον Τζόζεφ Ουρουσεμάλ. Επανεξελέγη το 2011.
Στερεομετρία

Η Στερεομετρία είναι ο δεύτερος μεγάλος κλάδος της Γεωμετρίας μετά την Επιπεδομετρία.<br>
Ο κλάδος αυτός εξετάζει κάθε σχήμα (στερεό) που εμφανίζεται στο χώρο με τρεις διαστάσεις: μήκος, πλάτος και ύψος, όπως π.χ. ο κύβος, η σφαίρα, ο κύλινδρος, η πυραμίδα, ο κώνος κ.λπ. ή σύνθετα εξ αυτών.